# Manual da ferramenta de Administración de cartafoles compartidos

## Introdución

A Ferramenta de administración de cartafoles compartidos permítelle compartir os seus cartafoles con outros equipos na súa rede local ou en Internet.

## Inicio

Pode inicar Ferramenta de administración de cartafoles compartidos das seguintes formas:

Menú Sistema

- Seleccionen Administración Cartafoles compartidos.

Menú contextual de Nautilus

- Prema o botón dereito do rato sobre calquera cartafol local e elixa Compartir cartafol para compartir ou deixar de compartir o cartafol.

Liña de ordes

- Execute a seguinte orde: `shares-admin`.

Cando inicie Ferramenta de administración de cartafoles compartidos perdiráselle o contrasinal de administrador, isto é necesario debido a que os cambios feitos con esta ferramenta afectan a todo o sistema.

Logo de introducir o contrasinal de administrador mostraráselle a seguinte xanela.

### Xanela principal da Ferramenta de administración de cartafoles compartidos

Mostra a xanela principal da Ferramenta de administración de cartafoles compartidos.

A xanela principal da Ferramenta de administración de cartafoles compartidos contén os seguintes elementos:

Cartafoles compartidos

- Isto permítelle especificar que cartafoles van a ser compartidos na súa rede.

Propiedades xerais

- Especifica os valores globais para un grupo de cartafoles compartidos.

## Uso

### Como compartir un cartafol

Hai tres formas de compartir un cartafol:

1. No separador Cartafoles compartidos prema no botón Engadir. Complete o diálogo Compartir cartafoles co cartafol que desexa compartir.

2. Prema co botón dereito do rato sobre un cartafol local e seleccione a opción Compartir cartafol.

3. Arrastre un cartafol e sólteo na lista de cartafoles compartidos da xanela principal.

### Como deixar de compartir un cartafol

Hai dúas formas de deixar de compartir un cartafol:

1. No separador Cartafoles compartidos seleccione o cartafol que quere deixar de compartir e prema o botón Borrar.

2. Prema co botón dereito do rato sobre un cartafol local e seleccione a opción Compartir cartafol, despois seleccione non compartir o cartafol na caixa de verificación Compartir a través de.

### Como modificar as propiedades de compartición dun cartafol

Seleccione o cartafol que quere modificar no separador Cartafoles compartidos e prema o botón Propiedades.

### Como modificar as propiedades de compartición globais

Modifique calquera dos valores no separador Propiedades xerais.