# Manual da Ferramenta de Administración de Usuarios

## Introdución

A ferramenta de administración de usuarios permítelle engadir, eliminar e modificar os usuarios e grupos existentes no seu sistema.

## Comecemos

Pode executar a Ferramenta de Administración de Usuarios das seguintes formas:

Menú Sistema

- Elixa Administración Usuarios e grupos.

Liña de ordes

- Execute a seguinte orde: `users-admin`

Cando execute Users Administration Tool, preguntaráselle pola súa contrasinal de administrador, isto é necesario antes de facer os cambios nesta ferramenta xa que afectará a todo o sistema.

Logo de inserir a contrasinal de administrador, amosarase a seguinte fiestra.

### Fiestra principal da Ferramenta de Administración de Usuarios

Amosa a fiestra principal da Ferramenta de Administración de Usuarios

A fiestra principal Ferramenta de Administración de Usuarios contén os seguintes elementos:

Lista de usuarios

- Amosa os usuarios dispoñibles, dependendo da chave de gconf "/apps/gnome-system-tools/users/showall" tamén se amosarán os usuarios do sistema.

Botóns de manipulación de usuarios

- Permítelle engadir e eliminar usuarios ou modificar as configuracións dun usuario.

Botón de xestión de usuarios

- Amosa un diálogo similar para modificar as configuracións de grupo.

### Editor de grupos da Ferramenta de Administración de Usuarios

Editor de grupos.

## Uso

### Engadir un novo usuario

Pulse no botón Add no diálogo principal, amosarase unha nova fiestra que lle preguntará polos datos do novo usuario. Para engadir un novo usuario, debe proporcionar polo menos o nome de usuario e contrasinal (xerada automaticamente ou inseríndoa á man). Opcionalmente pode especificar ou modificar o nome real, localización da oficina, teléfono do traballo, teléfono persoal, grupo principal, intérprete de ordes empregado, cartafol de usuario, ID de usuario e unha lista dos grupos secundarios para o usuario.

O grupo principal, intérprete de ordes, cartafol de usuario e ID de usuario son automaticamente completados dependendo do perfil seleccionado.

### Modificar un usuario existente

Seleccione o usuario que quere modificar e pulse o botón Propiedades, unha fiestra similar á empregada para engadir novos usuarios aparecerá con tódolos datos do usuario, permitíndolle a modificación dos mesmos.

### Eliminar un usuario existente

Seleccione o usuario ou usuarios que quere eliminar e pulse no botón Eliminar no separador Usuarios, debido á importancia destes datos, pediráselle confirmación para cada usuario que queira eliminar.

Por razóns de seguranza, o cartafol persoal dos usuarios eliminados non será borrado.

### Engadir un novo grupo

Pulse o botón Engadir no diálogo de grupos, amosarase unha nova fiestra que lle preguntará polos datos do novo grupo. Para engadir un novo grupo, debe proporcionar polo menos o nome do grupo e o ID do mesmo. Opcionalmente pode especificar que usuarios pertencen a este.

### Modificar un grupo existente

Seleccione o grupo que quere modificar no diálogo de grupos e pulse o botón Propiedades. Amosarase unha fiestra cos datos do grupo que lle permitirá modificalos.

### Eliminar un grupo existente

Seleccione o grupo ou grupos que quere eliminar no diálogo de grupos e pulse o botón Eliminar no separador de Grupos, debido á importancia destes datos, pediráselle confirmación por cada grupo que queira eliminar.