# Εγχειρίδιο εργαλείου διαχείρισης κοινόχρηστων φακέλων

## Εισαγωγή

Το Εργαλείο διαχείρισης κοινόχρηστων φακέλων σας επιτρέπει να μοιράζεστε φακέλους με άλλους υπολογιστές στο δίκτυό σας ή στο διαδίκτυο.

## Ξεκινήστε

Μπορείτε να εκκινήσετε το Εργαλείο διαχείρισης κοινόχρηστων φακέλων με τους ακόλουθους τρόπους:

Μενού Σύστημα

- Επιλέξτε από το μενού Διαχείριση συστήματος Κοινόχρηστοι φάκελοι.

Αναδυόμενο μενού του Ναυτίλου

- Πιέστε το δεξί κουμπί του ποντικιού σας σε οποιοδήποτε τοπικό αρχείο και επιλέξτε από το μενού Κοινή χρήση φακέλου για να μοιραστείτε ή να σταματήσετε την κοινή χρήση του φακέλου.

Γραμμή εντολών

- Εκτελέστε την ακόλουθη εντολή: `shares-admin`.

Όταν εκκινείτε το Εργαλείο διαχείρισης κοινόχρηστων φακέλων, θα σας ζητηθεί ο κωδικός διαχείρισης, αυτό είναι απαραίτητο επειδή οι αλλαγές που πραγματοποιούνται με αυτό το εργαλείο θα επηρεάσουν ολόκληρο το σύστημα.

Όταν εισάγετε τον κωδικό διαχείρισης, θα εμφανιστεί το ακόλουθο παράθυρο.

### Κύριο παράθυρο Εργαλείου διαχείρισης κοινόχρηστων φακέλων

Εμφανίζει το κύριο παράθυρο του Εργαλείου διαχείρισης κοινόχρηστων φακέλων.

Το κύριο παράθυρο του Εργαλείου διαχείρισης κοινόχρηστων φακέλων περιέχει τα ακόλουθα στοιχεία:

Κοινόχρηστοι φάκελοι

- Αυτό σας επιτρέπει να καθορίζετε ποιοι φάκελοι πρόκειται να μοιραστούν μέσω της σύνδεσης δικτύου.

Γενικές ιδιότητες

- Καθορίζει τις ολικές ρυθμίσεις για μια ομάδα κοινόχρηστων φακέλων.

## Χρήση

### Για να μοιράζεστε έναν φάκελο

Υπάρχουν 3 τρόποι για να μοιραστείτε ένα φάκελο:

1. Στην καρτέλα Κοινόχρηστοι φάκελοι πιέστε το κουμπί Προσθήκη. Στο διάλογο Κοινόχρηστοι φάκελοι συμπληρώστε το φάκελο που θέλετε να μοιραστείτε.

2. Κάνετε δεξί κλικ στον τοπικό φάκελο και επιλέξτε την επιλογή Κοινή χρήση φακέλου.

3. Αρπάξτε έναν φάκελο και αφήστε τον στη λίστα των κοινόχρηστων φακέλων στο κύριο παράθυρο.

### Για να σταματήσετε την κοινή χρήση ενός φακέλου

Υπάρχουν 2 τρόποι για να σταματήσετε την κοινή χρήση ενός φακέλου:

1. Στην καρτέλα Κοινόχρηστοι φάκελοι επιλέξτε τον φάκελο που θέλετε να σταματήσετε να μοιράζεστε και πιέστε το κουμπί Διαγραφή.

2. Κάνετε δεξί κλικ στον τοπικό φάκελο και επιλέξτε την επιλογή Κοινή χρήση φακέλου, ύστερα επιλέξτε να μην τον μοιράζεστε στο κουτί με τις πολλαπλές επιλογές Κοινή χρήση μέσω.

### Για να τροποποιήσετε τις ιδιότητες κοινής χρήσης ενός φακέλου

Στην καρτέλα Κοινόχρηστοι φάκελοι επιλέξτε τον φάκελο που θέλετε να τροποποιήσετε και πιέστε το κουμπί Ιδιότητες.

### Για να τροποποιήσετε τις ολικές ιδιότητες κοινής χρήσης

In the General Properties tab modify any of the values.